Diari Oficial de la Generalitat Valenciana


Sumari del DOGV 3168, del 23-01-1998 (1998/141)

Informació pública del projecte de línia subterrània de mitjana tensió en les unitats d'actuació números 1, 6, 8 i 9 i desviament de línia trifàsica.
-----------------------------------------------------------------------------------------------------------------------------------------------------

### Dades del document

Número de DOGV
:   3168

Data del DOGV
:   23-01-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/141


Organisme emissor
:   Ajuntament d'Aielo de Malferit

Tipus de document
:   Anunci

Informació pública del projecte de línia subterrània de mitjana tensió en les unitats d'actuació números 1, 6, 8 i 9 i desviament de línia trifàsica. [1998/A141]
  
L'Ajuntament en ple, en la sessió del dia 27 de novembre de 1997, acordà el que segueix:
  
Primer
  
Sotmetre a informació pública, pel termini de 20 dies hàbils, els projectes següents:
  
a) Projecte de modificació d'un tram de línia aèria trifàsica de 20 kv, comprés entre el suport a la derivació del centre de transformació del Col·legi Porçons i el suport a la derivació del polígon industrial de Serrans II, al terme municipal d'Aielo de Malferit, que recorre les unitats d'actuació 1, 6, 8, 9, amb un import total, segons s'ha comunicat a l'administració, de 8.379.388 pessetes.
  
b) Projecte d'una línia subterrània de 20 kv des del suport número 6, que s'ha de col·locar al costat del carrer de Ronda Nord (av. Jaume I), fins a la connexió que s'ha de realitzar en el cable subterrani existent que alimenta el centre de transformació del poble, al terme d'Aielo de Malferit, que s'ubica en la unitat d'actuació número 1, amb un import total, segons s'ha comunicat a l'administració, de 3.033.518 pessetes, elaborats d'ofici per l'Ajuntament, mitjançant un edicte publicat en un diari d'informació general editat a la Comunitat Valenciana i simultàniament en el Diari Oficial de la Generalitat Valenciana.
  
De conformitat amb la Llei Reguladora de l'Activitat Urbanística, s'adverteix de la possibilitat de formular al·legacions, proposicions juridicoeconòmiques en competència i alternatives tècniques.
  
Durant tot el procediment podran ser objecte de consulta pública en l'Ajuntament les al·legacions i alternatives tècniques que s'hi presenten. L'exposició pública es realitzarà mostrant-ne la documentació completa.
  
Si durant el termini d'informació pública no es produeix cap al·legació o reclamació, els projectes s'entendran aprovats definitivament sense la necessitat d'adopció d'un nou acord pel Ple de l'Ajuntament, el qual faculta expressament l'alcalde per a l'aprovació definitiva i la imposició de les quotes d'urbanisme corresponents en funció del percentatge de participació de cada propietari en les unitats d'actuació objecte dels projectes referenciats.
  
Abans de la publicació de l'edicte es remetrà un avís amb el seu contingut al domicili fiscal dels afectats per l'actuació.
  
Cosa que publiquem perquè tinga els efectes pertinents.
  
Aielo de Malferit, 9 desembre de 1997.- L'alcalde: Francesc Martí Barber.
  
AVÍS
  
PER ALS SUBSCRIPTORS
  
I SUBSCRIPTORES DEL DOGV
  
Amb l'aprovació de la Llei 12/1997, de 23 de desembre, de Taxes de la Generalitat Valenciana (DOGV núm. 3.151, de data 29.12.97), i la Llei 15/1997, de 29 de desembre, de Pressupostos de la Generalitat Valenciana per a l'exercici 1998 (DOGV núm. 3.153, de data 31.12.97), els imports del Diari Oficial de la Generalitat Valenciana per a l'any 1998 són els següents:
  
Taxes DOGV per a l'any 1998:
  
- Exemplars solts 60 PTA
  
- Subscripció anual en paper 21.878 PTA
  
- Subscripció anual en microfitxes 37.100 PTA
  
Les subscripcions es renovaran automàticament per a l'any 1998, llevat que les persones titulars n'hagen demanat la baixa de forma expressa.
  
Per a efectuar-ne el pagament, els subscriptors o subscriptores hauran d'esperar a rebre en el seus domicilis la factura de liquidació de l'any 1998 i seguir les instruccions que s'hi adjunten. Des de la recepció de la indicada factura, s'estableix un termini de 10 dies perquè justifiquen el pagament. Aquest centre entendrà que s'ha efectuat el pagament quan li arribe la còpia rosa validada.
  
A les persones que tinguen el pagament domiciliat en una entitat bancària, se'ls efectuarà el cobrament a càrrec des seus comptes.
  
Consultes sobre subscripcions del DOGV: telèfon (96) 386 34 11, fax (96) 386 60 91.